Author: oi
Last saved by: sulik
Company: MPSVR SR

Dôvodová správa

Dňa 1. januára 2004 nadobudol účinnosť  zákon č. 553/2003 Z. z. o odmeňovaní niektorých zamestnancov pri  výkone práce vo verejnom záujme (ďalej len „zákon o odmeňovaní“), ktorý článkom II. novelizoval zákon o kolektívnom vyjednávaní. Novelou sa upravilo kolektívne  vyjednávanie medzi zástupcami zamestnávateľov, ktorí pri odmeňovaní postupujú podľa zákona o odmeňovaní,  a zástupcami zamestnancov. Cieľom kolektívneho vyjednávania je uzavrieť kolektívnu zmluvu vyššieho stupňa. V zmysle  § 3 písm. f)  zákona o kolektívnom vyjednávaní za zamestnávateľov rokujú a uzatvárajú kolektívnu zmluvu vyššieho stupňa vládou poverení zástupcovia a reprezentatívni zástupcovia zamestnávateľov, a za zamestnancov príslušné vyššie odborové orgány. 

V predkladanom materiáli sa navrhuje vymenovanie vyjednávačov a signatárov kolektívnej zmluvy vyššieho stupňa na rok 2005.